AIŠKINAMASIS RAŠTAS

Dėl Molėtų rajono savivaldybės tarybos 2013 m. birželio 27 d. sprendimo Nr. B1-111 „Dėl Molėtų rajono energinio efektyvumo didinimo daugiabučiuose namuose programos patvirtinimo“

 pakeitimo

 **1. Parengto tarybos sprendimo projekto tikslai ir uždaviniai:**

 Molėtų rajono energinio efektyvumo didinimo daugiabučiuose namuose programa (toliau- Programa) patvirtinta siekiant atkurti ar pagerinti Molėtų mieste esančių daugiabučių namų technines ir energines normatyvines savybes, siekiant esminių statinio reikalavimų visumos išlaikymo, šiluminės energijos sąnaudų sumažinimo ir racionalaus energinių išteklių naudojimo, gyventojų išlaidų šildymui sumažinimo ir gyvenimo kokybės pagerinimo. Daugiabučių namų, įtrauktų į Programą, modernizavimui teikiama Valstybės parama. Programa jau 6 kartus buvo pakeista, papildant naujais daugiabučių namų sąrašais. Minėti 6 Programos papildymai buvo rengiami, turint preliminarų daugiabučių namų butų savininkų pritarimą.

2018 m. sausio 25 d. Molėtų rajono savivaldybės tarybos sprendimu Nr. B1-5 „Dėl Molėtų miesto (kvartalo) energinio efektyvumo didinimo programos patvirtinimo“ buvo patvirtinta. Molėtų miesto (kvartalo) energinio efektyvumo didinimo programa. Daugiabučiai namai, esantys . Molėtų miesto (kvartalo) ribose Valstybės paramą gauna prioriteto tvarka.

 Paraiškas daugiabučiams namams atnaujinti (modernizuoti)(toliau – Paraiškos) teikia Savivaldybės paskirtas savivaldybės energinio efektyvumo didinimo programos įgyvendinimo administratorius UAB „Molėtų švara“ (toliau – Programos administratorius)

**2. Siūlomos teisinio reguliavimo nuostatos:**

Lietuvos Respublikos vietos savivaldos įstatymo 18 straipsnio 1 dalis reglamentuoja, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.

Kvietimo teikti paraiškas daugiabučiams namams atnaujinti (modernizuoti) sąlygų, patvirtintų Lietuvos Respublikos aplinkos ministro 2020 m. liepos 1 d. įsakymu Nr. D1-405 „Dėl kvietimo teikti paraiškas daugiabučiams namams atnaujinti (modernizuoti)“, 8 punkto 2.3. papunktyje nurodyta, kad valstybės parama prioriteto tvarka teikiama daugiabučiams namams, esantiems kvartaluose, kuriems yra patvirtintos kvartalų energinio efektyvumo didinimo programos.

Lietuvos Respublikos aplinkos ministro 2021 m. sausio 4 d. įsakymu Nr. D1-1 „Dėl Lietuvos Respublikos aplinkos ministro 2020 m. liepos 1 d. įsakymo Nr. D1-405 "Dėl kvietimo teikti paraiškas daugiabučiams namams atnaujinti (modernizuoti)“ pakeitimo“ 12 punktu paraiškų teikimo terminas pratęstas iki 2021-06-01.

**3. Laukiami rezultatai:**

Pritarus šiam Molėtų rajono savivaldybės tarybos sprendimui, visi daugiabučiai namai, esantys Molėtų miesto kvartale bus įtraukti į Programą.

Molėtų miesto (kvartalo) ribose esančių daugiabučių namų butų savininkai galės šiame ar būsimuose daugiabučių namų modernizavimo etapuose per Programos administratorių inicijuoti ir pradėti modernizavimo procesą,. Tai paskatins butų savininkus aktyviau dalyvauti daugiabučių namų modernizavimo programoje.

Daugiabučio namo Molėtų r. sav., Giedraičių sen., Giedraičių mstl., Vilniaus g. 31, butų savininkai nespėjo pastato modernizuoti iki prioriteto Valstybės paramai gauti nustatymo Molėtų miesto (kvartalo) ribose esantiems daugiabučiams namams. Todėl šis namas yra sąrašo pabaigoje.

3.1. Modernizavus senus pastatus sumažės daugiabučių namų gyventojų patiriamos išlaidos už suvartotą šiluminę energiją.

3.2. Pagerės daugiabučių namų gyventojų gyvenimo kokybė bei sąlygos.

3.3. Bus užtikrinta daugiabučių namų atitiktis teisės aktuose numatytiems reikalavimams statinio visumai, pastatų konstrukcinių elementų stabilumas bei gyventojų ir visuomenės saugumas.

3.4. Bus pagerintas Molėtų miesto ir Molėtų rajono gyvenviečių estetinis vaizdas ir gyvenamoji aplinka.

 **4. Lėšų poreikis ir jų šaltiniai:**

24 butai, esantys daugiabučiuose namuose, išvardintuose 7 priede, priklauso Molėtų savivaldybei. Savivaldybė turės padengti paskolos dalį už nuosavybės teise valdomus butus (žr. aiškinamojo rašto 5 punktą).

Lėšų poreikis paaiškės po statybos rangos darbų pirkimo.

 **5. Kiti sprendimui priimti reikalingi pagrindimai, skaičiavimai ar paaiškinimai:**

Pagal dabar galiojančius teisės aktus butų savininkai savo lėšomis turi padengti paskolos dalį: 70 proc. sumos už energinį efektyvumą didinančias priemones, nurodytas Programos priede (išskyrus šildymo sistemų pertvarkymą ar pakeitimą), ir 60 proc. šildymo sistemų pertvarkymo ar pakeitimo išlaidų sumos (įskaitant šildymo sistemos balansavimo darbus), butuose ir kitose patalpose įrengiant individualios šilumos apskaitos prietaisus ar daliklių sistemą ir (ar) termostatinius ventilius.

 Daugiabučiai namai gali būti modernizuojami tik gavus butų savininkų pritarimą investicijų projektams. Modernizavimo projektų rengimo ir finansavimo sutarčių su bankais sudarymo etape daugiabučių namų sąrašas sutrumpėja: dalis daugiabučių namų atkrinta, butų savininkams nepritarus investiciniams projektams arba dėl per didelio įsiskolinusių už paslaugas butų savininkų skaičiaus.